**Z Á P I S N I C A č. 21**

**z 21. riadneho zasadnutia Obecného zastupiteľstva obce Perín – Chym ,**

**dňa 07.02.2018**

**Prítomní :** MVDr. Ladislav Molnár - starosta

**Poslanci:** Ing. Roland Vinter, Gabriel Vinter, Marek Trembecki, Róbert Kapaló a Karol Kočiš

**Za overovateľov zápisnice:** Ing. Roland Vinter a Gabriel Vinter

**Návrhová komisia:** Marek Trembecki a Karol Kočiš

**Zapísala :** Ing. M. Štefánová

**Program:**

1. Otvorenie *(určenie zapisovateľa, overovateľov zápisnice; voľba návrhovej komisie; schválenie programu)*
2. Zmeny v zbere a likvidácii komunálneho odpadu
3. Správa hlavného kontrolóra obce Perín-Chym o kontrolnej činnosti za rok 2017
4. Rôzne (interpelácie poslancov, žiadosti občanov)
5. Záver

**K bodu č.1:**

Zasadnutie obecného zastupiteľstva sa začalo príhovorom starostu obce MVDr. Ladislava Molnára PhD., ktorý srdečne privítal poslancov a všetkých prítomných. Starosta oboznámil prítomných s programom zasadnutia a navrhol zameniť bod 2 s bodom 3. So zmeneným programom rokovania všetci prítomní poslanci súhlasili.

Starosta navrhol overovateľov a zapisovateľku zápisnice, ako aj členov návrhovej komisie, ktorí boli schválení.

**K bodu č. 2**

Starosta odovzdal slovo hlavnému kontrolórovi obce Ing. Jaroslavovi Hospodárovi, ktorý predniesol svoju správu o kontrolnej činnosti za rok 2017. Potom hlasovaním prijali poslanci uznesenie č. 142

**K bodu č. 3**

V tomto bode informoval starosta o verejnom obstarávaní na zákazku „Vývoz komunálneho odpadu“.

Do prvého obstarávania, kde bol zadaný týždňový vývoz komunálneho odpadu, sa zapojili spoločnosti FÚRA, KOSIT a AGB ekoservis. Nakoľko všetky spoločnosti dali omnoho vyššiu ponuku ako bola stanovená predpokladaná hodnota zákazky, zákazka bola zrušená.

Do druhého verejného obstarávania, kde bol dvojtýždňový vývoz odpadu, sa prihlásili tie isté spoločnosti, avšak cenovú ponuku predložili len dve – KOSIT a FÚRA. Nižšiu cenu dal KOSIT.

Starosta informoval o zvozovom kalendári, o zmenách v zbere zmesového komunálneho odpadu. Spoločnosť NOWAS, ktorá je pre obec organizáciou zodpovednosti výrobcov pre obaly, zabezpečuje vývoz separovaného odpadu. Bola oslovená, aby bol vývoz doplnený. Zatiaľ neodpovedali, preto sa poslanci OZ rozhodli, že zber plastov bude zabezpečovať aj Obec Perín-Chym prostredníctvom svojich pracovníkov.

O týchto skutočnostiach budú informovaní všetci obyvatelia prostredníctvom letákov a obdržia nálepky, ktorými budú označené kuka nádoby na zmesový komunálny odpad.

Po diskusii poslanci prijali hlasovaním uznesenie č. 143.

**K bodu č. 4 a 5**

Nakoľko poslanci nemali iné interpelácie, starosta sa poďakoval všetkým prítomným a ukončil zasadnutie OZ.

 ................................... ................................... .............................................

 Ing. Roland Vinter Gabriel Vinter MVDr. Ladislav Molnár PhD.

 overovateľ overovateľ starosta obce

**PRIJATÉ UZNESENIA**

**z 21. riadneho zasadnutia Obecného zastupiteľstva obce Perín – Chym , dňa 07.02.2018**

**UZNESENIE č. 142**

Obecné zastupiteľstvo v Períne – Chyme **b e r i e n a  v e d o m i e** správu hlavného kontrolóra obce Perín-Chym o kontrolnej činnosti za rok 2017 .

Hlasovanie : za: 5 , proti : 0 , zdržali sa: 0

**UZNESENIE č. 143**

Obecné zastupiteľstvo v Períne – Chyme **p o v e r u j e** starostu obce**:**

1. informovať občanov o zmene vývozu zmesového a separovaného komunálneho odpadu
2. pripraviť Dodatok k VZN č. 4/2015, ktorým sa ustanovujú miestne dane a miestne poplatky za komunálne odpady a drobné stavebné odpady.

Hlasovanie : za: 5 , proti : 0 , zdržali sa: 0